**Ryan David O’Byrne** (s. 19. heinäkuuta 1984 Victoria, Brittiläinen Kolumbia, Kanada) on kanadalainen jääkiekkoilija, joka edustaa SHL-joukkue HV71:sta. NHL-uransa aikana hän on edustanut Montreal Canadiensia, Colorado Avalanchea ja Toronto Maple Leafsia, joka on miehen nykyinen seura. O’Byrne varattiin Montrealiin vuonna 2003.

Ura
---

Ryan O’Byrne opiskeli St. Michaelsin yliopistossa ja pelasi kaksi vuotta kahdessa eri seurassa Brittiläisessä Kolumbiassa. Näiden vuosien jälkeen O’Byrne keskeytti opintonsa St. Michaelsissa ja muutti New Yorkiin. Siellä hän pääsi opiskelemaan Cornellin yliopistoon ja jatkoi jääkiekon pelaamista koulun edustusjoukkueessa. Kesällä 2003 NHL-seura Montreal Canadiens osoitti kiinnostuksensa 18-vuotiasta nuorukaista kohtaan varaamalla hänet riveihinsä varaustilaisuuden kolmannella kierroksella. 

Niitettyään menestystä yliopistoseurassaan muutaman vuoden, O’Byrne kieltäytyi valmentajansa tarjoamasta varakapteenin paikasta tekemällä kaksivuotisen sopimuksen Montreal Canadiensin kanssa 9. elokuuta 2006. Kausi 2006–2007 puolustajalta kului AHL:ssä pelaavan farmiseura Hamilton Bulldogsin riveissä. Kauden aikana hänelle kertyi kaiken kaikkiaan 102 ottelua pudotuspelit mukaan lukien, ja tehot näissä otteluissa olivat 2+17. Keväällä 2007 O’Byrne pääsi seuransa mukana juhlimaan Calder Cupin voittoa.

Myös kauden 2007–2008 alun kanadalainen pidettiin farmissa, kunnes hän joulukuussa pääsi Canadiensin kokoonpanoon ottelussa Boston Bruinsia vastaan. O’Byrne kiitti luottamuksesta antamalla kaksi maaliin johtanutta syöttöä. Talvella hän joutui olemaan peukalovamman vuoksi poissa useista otteluista. Loppukausikin jäi rikkonaiseksi, kun O’Byrne pelasi montrealilaisseurassa vain epäsäännöllisesti. Otteluita oli kuitenkin jo kertynyt NHL:ssä yli 30, joissa tehot 1+6.

Kesällä 2008 O’Byrne allekirjoitti Canadiensin kanssa kolmivuotisen jatkosopimuksen ja alkoi sitä myöten saada säännöllisemmin peliaikaa edustusjoukkueessa. 2008–2009 hän edelleen pelasi osittain myös Bulldogseissa, mutta tuleva kausi toi puolustajalle vakituisen paikan liigassa. Kuitenkin polvivamman seurauksena otteluita ehti kertyä vain 55.

Kauden 2010–2011 alussa O’Byrne siirtyi nykyiseen seuraansa Colorado Avalancheen vaihdossa hyökkääjä Michaël Bournivaliin. Heti avauspelissään hän teki uransa ennätyksen jääajan määrässä.

Huhtikuussa 2013 O’Byrne siirtyi Toronto Maple Leafsiin.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2001–2002 | Victoria Salsa | BCHL | 52 | 2 | 9 | 11 | 91 | - | - | - | - | - |
| 2002–2003 | Victoria Salsa | BCHL | 32 | 3 | 6 | 9 | 94 | - | - | - | - | - |
| 2003–2004 | Nanaimo Clippers | BCHL | 9 | 2 | 4 | 6 | 24 | - | - | - | - | - |
|  | Cornell University | ECAC | 31 | 0 | 2 | 2 | 71 | - | - | - | - | - |
| 2004–2005 | Cornell University | ECAC | 33 | 3 | 7 | 10 | 68 | - | - | - | - | - |
| 2005–2006 | Cornell University | ECAC | 28 | 7 | 6 | 13 | 69 | - | - | - | - | - |
| 2006–2007 | Hamilton Bulldogs | AHL | 80 | 0 | 12 | 12 | 129 | 22 | 2 | 5 | 7 | 32 | Calder Cup |
| 2007–2008 | Montreal Canadiens | NHL | 33 | 1 | 6 | 7 | 45 | 4 | 0 | 0 | 0 | 0 |
|  | Hamilton Bulldogs | AHL | 20 | 2 | 6 | 8 | 49 | - | - | - | - | - |
| 2008–2009 | Montreal Canadiens | NHL | 37 | 0 | 5 | 5 | 38 | 2 | 0 | 0 | 0 | 2 |
|  | Hamilton Bulldogs | AHL | 18 | 1 | 5 | 6 | 35 | - | - | - | - | - |
| 2009–2010 | Montreal Canadiens | NHL | 55 | 1 | 3 | 4 | 74 | 13 | 0 | 0 | 0 | 10 |
| 2010–2011 | Montreal Canadiens | NHL | 3 | 0 | 0 | 0 | 4 | - | - | - | - | - |
|  | Colorado Avalanche | NHL | 64 | 0 | 10 | 10 | 71 | - | - | - | - | - |
| 2011–2012 | Colorado Avalanche | NHL | 74 | 1 | 6 | 7 | 57 | - | - | - | - | - |
| 2012–2013 | Florida Everblades | ECHL | 16 | 2 | 9 | 11 | 10 | - | - | - | - | - |
|  | Colorado Avalanche | NHL | 34 | 1 | 3 | 4 | 54 | - | - | - | - | - |
|  | Toronto Maple Leafs | NHL | 8 | 1 | 1 | 2 | 6 | 6 | 0 | 0 | 0 | 4 |
| 2013–2014 | Lev Praha | KHL | 43 | 2 | 7 | 9 | 51 | 22 | 2 | 3 | 5 | 60 |
| NHL yhteensä | 308 | 5 | 34 | 39 | 369 | 25 | 0 | 0 | 0 | 16 |

Lähteet
-------

* Ryan O’Byrne *Elite Prospects*. Everysport Media Group AB.  (englanniksi)
* Ryan O’Byrne The Internet Hockey Databasessa (englanniksi)
* Ryan O’Byrne Legends of Hockey -sivustolla (englanniksi)

### Viitteet

1. ↑  Five Cornell Hockey Players Selected in NHL Draft  22.6.2003. Cornellbigred.com.  Arkistoitu 8.3.2012. Viitattu 28.2.2012. (englanniksi)
2. ↑  Canadiens sign O'Byrne to two-year deal  9.8.2006. NHL.com. Viitattu 28.2.2012. (englanniksi)
3. ↑  Hamilton Bulldogs win Calder Cup  7.6.2007. TheAHL.com. Viitattu 28.2.2012. (englanniksi)[vanhentunut linkki]
4. ↑  Canadiens ship O’Byrne to Avalanche  11.11.2010. Nationalpost.com. Viitattu 28.2.2012. (englanniksi)